Horabagrus brachysoma

Horabagrus brachysoma или сончев сом ― вид сом кој е ендемски за реките во Западните Гати во Индија. Познат е како Гинтеров сом или жолт сом. Во неговиот домороден опсег е познат и како Манџакори. Познат е и под мноштво други имиња, како што се затемнувачковиден сом, биковооковиден сом, златноцрвеноопашест сом.

 Опис 
H. brachysoma има голема глава и широка уста. Очите се големи и може да бидат видени одоздола на рибата. Има грбна перка со тврд 'рбет, како и масна перка. Постојат четири пара мрена, еден назален, еден максиларен (страни на устата) и два мандибуларни (брадести). Телото е жолтеникаво со црна дамка на рамената опкружена со посветли контури. Оваа риба може да достигне должина од 45 цм.
мини|Целосно израстат Horabagrus brachysoma.

 Распространетост 
H. brachysoma е познат од мирните води на Керала, езерото Вембанад, реката Чалакуди, реката Миначил, реката Нетравати во јужна Карнатака. и округот Утара Канада во Индија. Се јавуваат во спори области со многу вегетација.

 Живеалиште и екологија 
H. brachysoma се наоѓа во области со рамномерен тек со многу вегетација. Реката Перијар во државата Керала е најдоброто живеалиште, но сега тие најчесто се гледани во реката Чалакуди поради помалку нарушените живеалишта. Генетската структура на населението на овој вид е опширно проучена со користење на генетски обележувачи.Abdul Muneer, P.M., Gopalakrishnan, A., Musammilu, K.K., Basheer, V.S., Mohindra, V., Lal, K.K., Padmakumar, K.G. & Ponniah, A.G. (2012): Comparative assessment of genetic variability in the populations of endemic and endangered yellow catfish, Horabagrus brachysoma (Hoarabagridae) based on allozymes, RAPD and microsatellite markers. Abdul Muneer, P.M., Gopalakrishnan, A., Lal, K.K. & Mohindra, V. (2007): Population genetic structure of endemic and endangered yellow catfish, Horabagrus brachysoma using allozyme markers.  Овој вид ги зафаќа низинските области на реките и мирните води со кал или песок. Исто така, е забележан во длабоки басени и ридски потоци. Исхраната на H. brachysoma е проучена. Тој не е одреден јадач и јаде разновидна месна храна. Прехранбените производи се ракови, мекотели и риби. Возрасните може да консумираат копнени инсекти, па дури и жаби. Стомаците на овие риби содржат детритус, што е показател за неговите навики за хранење на дното. Оваа флексибилна исхрана е корисна во неговото променливо живеалиште, во кое достапноста на храна е под влијание на монсуните. Познато е дека стапката на хранење се зголемува за време на сезоната на размножување во месеците по сезоната на монсуни. Мрестењето се случува пред монсуните и завршува до југозападниот монсун во лето.

 Односи со луѓето 
H. brachysoma е важна риба за храна во Индија, а е продавана и во аквариумската трговија. МСЗП го смета H. brachysoma за ранлив вид, додека други го сметаат за загрозен вид. Прекумерната експлоатација, промената на живеалиштата, загадувањето и поврзаните човечко настанати притисоци врз нивните природни живеалишта значително го намалиле населението на овој вид за 60–70 % во текот на последните неколку години.
мини|Horabagrus brachysoma од Chemmad, Керала, Индија.

 Наводи 

Категорија:Ранливи видови според МСЗП
Категорија:Риби опишани во 1864 година
Категорија:Таксони именувани од Алберт Гинтер
Категорија:Ранлива фауна во Азија
Категорија:Слатководи риби во Индија
Категорија:Ендемска фауна во Индија
Категорија:Сомови во Азија
Категорија:Horabagridae